Voight in Oktober 2011 in Los Angeles.
29 Desember 1938 (1938-12-29) (80 jaar oud)
Yonkers, New York, VSA
Jon Voight (geb. 29 Desember 1938) is ’n Amerikaanse akteur. Hy is vir vier Oscars benoem, waarvan hy een gewen het, en vir nege Golden Globes, waarvan hy drie gewen het. Voight is die pa van die aktrise Angelina Jolie en akteur James Haven.
1 Bekendste rolle
Bekendste rolle[wysig | wysig bron]
Voight het in die laat 1960's internasionaal bekend geword danksy sy rol as ’n aspirant-gigolo in Midnight Cowboy (1969). In die 1970's het hy ’n sakeman wat met moord deurmekaar raak, vertolk in Deliverance (1972), ’n paraplegiese Viëtnam-veteraan in Coming Home (1978), waarvoor hy ’n Oscar vir beste akteur gewen het, en ’n platsak oud-bokskampioen in The Champ (1979).
Hoewel hy in die 1980's en 1990's in minder rolprente gesien is, het hy groot lof gekry vir sy spel as ’n meedoënlose bankrower in Runaway Train (1985) en ’n gewetenlose prokureur in The Rainmaker (1997). In die 2000's het hy uitstekende spel gelewer as Howard Cosell in Ali (2001), die Nazi-offisier Jürgen Stroop in Uprising (2001) en pous Johannes Paulus II in die TV-minireeks met dieselfde naam (2005).
Voight is in Yonkers, New York, gebore as die seun van Elmer Voight (gebore Voytka) en sy vrou, Barbara. Voight sr. was ’n professionele gholfspeler. Jon het twee broers, Barry en Wesley. Laasgenoemde is bekend as die sanger en liedjieskrywer Chip Taylor. Voight sr. se ouers was Slowaakse immigrante van Košice, toe nog deel van Oostenryk-Hongarye. Barbara se grootouers was van Duitse afkoms.
Voigt jr. het die Hoërskool Aartsbiskop Stepinac in White Plains, New York, bygewoon waar hy die eerste keer in toneelspel belanggestel het en in die skool se jaarlikse musiekblyspel, The Song of Norway, gespeel het. Hy het in 1960 ’n B.A.-graad met kuns as hoofvak aan die Katolieke Universiteit van Amerika in Washington, D.C. behaal. Daarna is hy na New York, waar hy begin toneelspeel het.
In 1962 is Voight met die aktrise Lauri Peters getroud, saam met wie hy in die oorspronklike Broadway-produksie van The Sound of Music gespeel het. Hulle is in 1967 geskei en 1971 is hy met Marcheline Bertrand getroud. Hulle is in 1976 van bed en tafel geskei en in 1980 finaal geskei. Angelina Jolie en James Haven is sy kinders by Bertrand. Voight was verskeie jare lank vervreem van sy kinders, maar ná Bertrand se dood in 2007 het hulle versoen geraak.
’n Paar van sy bekende rolle was:
1967 Fearless Frank Fearless Frank Eerste rolprent
Coronet Blue Peter Wicklow TV
N.Y.P.D. Adam TV
Gunsmoke Cory TV
1969 Midnight Cowboy Joe Buck BAFTA vir nuweling
Golden Globe vir nuwe ster
Laurel vir nuwe gesig
National Society of Film Critics-prys vir beste akteur
New York Film Critics Circle-prys vir beste akteur
Oscar-benoemings vir beste akteur
Golden Globe-benoeming as beste akteur in ’n drama
1970 Catch-22 Lt. Milo Minderbinder
1972 Deliverance Ed Gentry Golden Globe-benoeming
1975 End of the Game Walter Tschanz As John Voight
1978 Coming Home Luke Martin Oscar vir beste akteur
Cannes-prys beste akteur
Golden Globe vir beste akteur in ’n drama
Los Angeles Film Critics Association-prys vir beste akteur
National Board of Review-prys vir beste akteur (gedeel met Laurence Olivier
1979 The Champ Billy Flynn Golden Globe-benoeming
1985 Runaway Train Oscar "Manny" Manheim Golden Globe vir beste akteur in ’n drama
1991 Chernobyl: The Final Warning Dr. Robert Gale TV
1992 The Rainbow Warrior Peter Willcox TV
The Last of His Tribe Prof. Alfred Kroeber TV
1997 The Rainmaker Leo F. Drummond Golden Globe-benoeming
Anaconda Paul Serone Golden Raspberry-benoeming as slegste akteur
1999 Varsity Bud Kilmer
Ali Howard Cosell Oscar-benoeming
Broadcast Film Critics Association-benoeming
Chicago Film Critics Association-benoeming
Uprising Genl.maj. Jürgen Stroop TV
Jack and the Beanstalk: The Real Story Sigfriend "Siggy" Mannheim TV
2002 Second String Chuck Dichter TV
2005 Pope John Paul II Johannes Paulus II TV
↑ "Jon Voight bio". The New York Times online. Besoek op 10 Junie 2009.
↑ 2,0 2,1 Reitwiesner, William Addams. “Ancestry of Angelina Jolie”. wargs.com. URL besoek op April 24, 2011.
↑ "Angelina Jolie on her father". aanbieder: Bob Simon. 60 Minutes (CBS). 27 November 2011. http://www.cbsnews.com/video/watch/?id=7389734n&tag=segementExtraScroller;housing.
Jon Voight in die Internet-rolprentdatabasis
Wikimedia Commons het meer media in die kategorie Jon Voight.
Ontsluit van "https://af.wikipedia.org/w/index.php?title=Jon_Voight&oldid=1910067"
Die bladsy is laas op 1 Februarie 2019 om 15:53 bygewerk.